CELEX: 32022D0532
Language: lv
Date: 2022-04-01 00:00:00
Title: Komisijas Īstenošanas lēmums (ES) 2022/532 (2022. gada 1. aprīlis), ar ko izveido sarakstu ar ģeogrāfiskās izcelsmes norādēm, kuras ir aizsargātas saskaņā ar Eiropas Parlamenta un Padomes Regulu (ES) Nr. 1151/2012 un kuras saskaņā ar Eiropas Parlamenta un Padomes Regulas (ES) 2019/1753 2. pantu jāiesniedz kā pieteikumi uz starptautisko reģistrāciju (izziņots ar dokumenta numuru C(2022) 1957)

4.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 105/57
               
            
         KOMISIJAS ĪSTENOŠANAS LĒMUMS (ES) 2022/532
         (2022. gada 1. aprīlis),
         ar ko izveido sarakstu ar ģeogrāfiskās izcelsmes norādēm, kuras ir aizsargātas saskaņā ar Eiropas Parlamenta un Padomes Regulu (ES) Nr. 1151/2012 un kuras saskaņā ar Eiropas Parlamenta un Padomes Regulas (ES) 2019/1753 2. pantu jāiesniedz kā pieteikumi uz starptautisko reģistrāciju
         
            
               (izziņots ar dokumenta numuru C(2022) 1957)
            
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1753 (2019. gada 23. oktobris) par Savienības rīcību pēc tās pievienošanās Lisabonas Vienošanās par cilmes vietu nosaukumiem un ģeogrāfiskās izcelsmes norādēm Ženēvas aktam (1) un jo īpaši tās 2. panta 3. punktu,
         tā kā:
         
                     (1)
                  
                  
                     Lisabonas Vienošanās par cilmes vietu nosaukumiem un ģeogrāfiskās izcelsmes norādēm Ženēvas akts (2) (“Ženēvas akts”) ir starptautisks nolīgums, ar kuru saskaņā līgumslēdzējas puses ievieš cilmes vietas nosaukumu un ģeogrāfiskās izcelsmes norāžu savstarpējas aizsardzības sistēmu.
                  
               
                     (2)
                  
                  
                     Pēc Padomes Lēmuma (ES) 2019/1754 (3) par Savienības pievienošanos Ženēvas aktam Savienība 2019. gada 26. novembrī deponēja Ženēvas akta pievienošanās instrumentu. 2020. gada 26. februārī Savienība pievienojās Ženēvas aktam. Tā kā Savienība bija piektā līgumslēdzēja puse, kas pievienojās Ženēvas aktam, saskaņā ar Ženēvas akta 29. panta 2. punktu Ženēvas akts stājās spēkā tajā pašā dienā.
                  
               
                     (3)
                  
                  
                     Saskaņā ar Ženēvas akta 5. panta 1. un 2. punktu katras Ženēvas akta līgumslēdzējas puses kompetentās iestādes var iesniegt pieteikumus uz cilmes vietas nosaukuma vai ģeogrāfiskās izcelsmes norādes starptautisko reģistrāciju Pasaules Intelektuālā īpašuma organizācijas Starptautiskajā birojā, kas to reģistrē Starptautiskajā reģistrā. Saskaņā ar Ženēvas akta 9. pantu pārējās līgumslēdzējas puses pēc īpašas pārbaudes procedūras un šīs procedūras gaismā var izlemt, vai šo cilmes vietas nosaukumu vai ģeogrāfiskās izcelsmes norādi aizsargāt savā teritorijā.
                  
               
                     (4)
                  
                  
                     Regulas (ES) 2019/1753 1. panta 2. punktā noteikts, ka minētajā regulā un saskaņā ar to pieņemtajos aktos termins “ģeogrāfiskās izcelsmes norādes” aptver aizsargātus cilmes vietas nosaukumus un aizsargātas ģeogrāfiskās izcelsmes norādes Eiropas Parlamenta un Padomes Regulas (ES) Nr. 1151/2012 (4) nozīmē.
                  
               
                     (5)
                  
                  
                     Saskaņā ar Regulas (ES) 2019/1753 2. panta 1. punktu Komisija kā Savienības kompetentā iestāde ir pilnvarota pēc Savienības pievienošanās Ženēvas aktam un pēc tam regulāri iesniegt Starptautiskajam birojam pieteikumus uz Savienības cilmes vietas nosaukumu un ģeogrāfiskās izcelsmes norāžu starptautisko reģistrāciju.
                  
               
                     (6)
                  
                  
                     Laikā no 2021. gada novembra līdz decembrim dalībvalstis saskaņā ar Regulas (ES) 2019/1753 2. panta 2. punktu Komisijai ir iesūtījušas 18 pieprasījumus Starptautiskajā reģistrā reģistrēt aizsargātus cilmes vietas nosaukumus un aizsargātas ģeogrāfiskās izcelsmes norādes, kuru izcelsme ir to teritorijā un kuri ir aizsargāti saskaņā ar Regulu (ES) Nr. 1151/2012.
                  
               
                     (7)
                  
                  
                     Nosaukumi, kuri saskaņā ar Regulu (ES) Nr. 1151/2012 ir aizsargāti kā aizsargāti cilmes vietas nosaukumi (ACVN) un aizsargātas ģeogrāfiskās izcelsmes norādes (AĢIN), būtu jāiesniedz kā pieteikumi uz attiecīgi cilmes vietas nosaukumu un ģeogrāfiskās izcelsmes norāžu reģistrāciju Starptautiskajā reģistrā.
                  
               
                     (8)
                  
                  
                     Tāpēc, pamatojoties uz minētajiem dalībvalstu pieprasījumiem, lai Komisija iesniedz pieteikumus uz tādu ģeogrāfiskās izcelsmes norāžu starptautisko reģistrāciju, kuru izcelsme ir to teritorijā un kuras Savienībā ir aizsargātas saskaņā ar Regulu (ES) Nr. 1151/2012, būtu jāizveido aizsargāto cilmes vietas nosaukumu (ACVN) un aizsargāto ģeogrāfiskās izcelsmes norāžu (AĢIN) saraksts.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
                  
               IR NOLĒMUSI ŠĀDI.
         
            Vienīgais pants
            Šā lēmuma pielikumā ir saraksts ar aizsargātiem cilmes vietas nosaukumiem un aizsargātām ģeogrāfiskās izcelsmes norādēm, kuras ir aizsargātas saskaņā ar Regulu (ES) Nr. 1151/2012 un kuras Komisijai jāiesniedz kā pieteikumi uz starptautisko reģistrāciju.
         
         
            Briselē, 2022. gada 1. aprīlī
            
               
                  Komisijas vārdā –
               
               
                  Komisijas loceklis
               
               Janusz WOJCIECHOWSKI
            
         
         
            (1)  OV L 271, 24.10.2019., 1. lpp.
         
         
            (2)  OV L 271, 24.10.2019., 15. lpp.
         
         
            (3)  Padomes Lēmums (ES) 2019/1754 (2019. gada 7. oktobris) par Eiropas Savienības pievienošanos Lisabonas Vienošanās par cilmes vietu nosaukumiem un ģeogrāfiskās izcelsmes norādēm Ženēvas aktam (OV L 271, 24.10.2019., 12. lpp.).
         
            (4)  Eiropas Parlamenta un Padomes Regula (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp.).
      
      
         
            PIELIKUMS
            Saraksts ar ģeogrāfiskās izcelsmes norādēm, kuras Savienībā ir aizsargātas saskaņā ar Regulu (ES) Nr. 1151/2012 (aizsargāti cilmes vietas nosaukumi un aizsargātas ģeogrāfiskās izcelsmes norādes) un kuras saskaņā ar Regulas (ES) 2019/1753 2. pantu jāiesniedz kā pieteikumi uz starptautisko reģistrāciju
            Vācija
            
                        —
                     
                     
                        
                           Kölsch (AĢIN)
                     
                  Grieķija
            
                        —
                     
                     
                        Ελιά Καλαμάτας / Elia Kalamatas (ACVN)
                     
                  
                        —
                     
                     
                        
                           Γραβιέρα Νάξου / Graviera Naxou (ACVN)
                     
                  
                        —
                     
                     
                        
                           Κονσερβολιά Ροβίων / Konservolia Rovion (ACVN)
                     
                  
                        —
                     
                     
                        
                           Μαστίχα Χίου / Masticha Chiou (ACVN)
                     
                  Francija
            
                        —
                     
                     
                        
                           Huile d’olive de Haute-Provence (ACVN)
                     
                  
                        —
                     
                     
                        
                           Morbier (ACVN)
                     
                  
                        —
                     
                     
                        
                           Piment d’Espelette / Piment d’Espelette – Ezpeletako Biperra (ACVN)
                     
                  
                        —
                     
                     
                        
                           Canard à foie gras du Sud-Ouest (Chalosse, Gascogne, Gers, Landes, Périgord, Quercy) (AĢIN)
                     
                  
                        —
                     
                     
                        
                           Emmental français est-central (AĢIN)
                     
                  
                        —
                     
                     
                        
                           Emmental de Savoie (AĢIN)
                     
                  
                        —
                     
                     
                        
                           Huîtres Marennes Oléron (AĢIN)
                     
                  
                        —
                     
                     
                        
                           Jambon de Bayonne (AĢIN)
                     
                  
                        —
                     
                     
                        
                           Pruneaux d’Agen (AĢIN)
                     
                  
                        —
                     
                     
                        
                           Tomme de Savoie (AĢIN)
                     
                  Itālija
            
                        —
                     
                     
                        
                           Finocchiona (AĢIN)
                     
                  Rumānija
            
                        —
                     
                     
                        
                           Telemea de Ibăneşti (ACVN)
                     
                  
                        —
                     
                     
                        
                           Magiun de prune Topoloveni (AĢIN)